रांची के बुढ़मू में उग्रवादियों का तांडव, जेसीबी और रोलर को जलायाnaxal set fire in JCB and roller in ranchi jhnj | jharkhand - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी
रांची के बुढ़मू में उग्रवादियों का तांडव, जेसीबी और रोलर को जलाया
घटना के दौरान कुछ उग्रवादी मशीनों में आग लगा रहे थे. वहीं दो लोग फायरिंग कर रहे थे. कुछ झाड़ियों के पीछे से सड़क पर नजर रखे हुए थे.
Updated: July 5, 2019, 11:26 AM IST
रांची के बुढ़मू में उग्रवादियों ने रोड निर्माण में लगी जेसीबी मशीन और रोलर को आग के हवाले कर दिया. गुरुवार रात निजी संवेदक के बेस कैंप में कर्मचारी खाना खा रहे थे. इसी क्रम में 10-12 की संख्या में हथियारबंद उग्रवादी वहां पहुंचे और आगजनी को अंजाम दिया. उग्रवादियों ने दो-तीन राउंड फायरिंग भी की. बाद में सभी उग्रवादी भूर नदी की ओर चले गये.
इस तरह से दिया घटना को अंजाम
प्रत्यक्षदर्शियों के मुताबिक घटना के दौरान कुछ उग्रवादी मशीनों में आग लगा रहे थे. वहीं दो लोग फायरिंग कर रहे थे. कुछ झाड़ियों के पीछे से सड़क पर नजर रखे हुए थे. संवेदक हकीम अंसारी ने कहा कि उन्हें घटना से पहले किसी उग्रवादी संगठन का ना तो फोन आया, ना ही कोई पत्र मिला. पुलिस मामले की जांच में जुटी है.
5 किमी सड़क का चल रहा निर्माण
इससे पहले 2017 में भी हकीम अंसारी के ओझासाड़म में सड़क निर्माण में लगी जेसीबी को पीएलएफआई उग्रवादियों ने जला दिया था. हकीम अंसारी ठाकुरगांव विष्णु चौक से करगे तक पांच किलोमीटर की सड़क का निर्माण करा रहे हैं. इस निर्माण कार्य को लेकर डड़िया मुडला टोली में बेस कैंप बनाया गया है. इसी बेस कैंप पर उग्रवादियों ने हमला बोला.